आज पूरे देश में सीबीआई, इनकम टैक्स विभाग और प्रवर्तन निदेशालय को जिस तरह से धमकी देने, ब्लैकमेल करने और अवैध वसूली का जरिया बना लिया गया है, उससे इन अपराधियों की ताकत का साफ अंदाजा होता है. आज अपराध के अंडरवर्ल्ड और सरकारी सिस्टम में फर्क करना असंभव सा हो गया है. ये कहना गलत नहीं होगा कि पिछले कुछ दशकों में भारत की प्रशासनिक व्यवस्था अपने नजदीकी दुश्मन यानी अंडरवर्ल्ड की नकल करते करते काफी हद तक उस जैसी ही बन गई है.